bavarian-nlp/barwiki-20250901 huggingface dataset:
Gilbert Gottfried

Da Gilbert Jeremy Gottfried (* 28. Feba 1955 z Brooklyn, Stod New York; † 12. Aprui 2022 z Manhattan, Stod New York) wa a amerikanischa Komika und Schauspuia.
Da Gottfried is in ana jidischn Famij aufgoxn und hod si sejm ois Jud definiad.
Scho mid 15 is da Gottfried z New York City ois Stand-Up-Comedian aftredn. Ín wenign Joarn is a ois "the comedian's comedian" in ganz New York bekannt worn. Spoda is a aa in Nebnroin in Fuim und Feansegn aftredn und hod Comicfuim synkronisiad.
Mercedes-Benz

Mercedes-Benz is a eihtrongne Haundlsmarkn fia Foahzeig von da Daimler AG. Da Nauman is 1926 entstaundn, noch'n Zammanschluss vo da Daimler-Motoan-Gsöischoft (Marke Mercedes) mid da Benz &amp; Cie. zua Daimler-Benz AG in Stuagart.
Dominikanische Republik

De Dominikanische Republik () is a Inslstoot wo auf da Insl Hispaniola a de Groußn Antilln zwischn am Atlantik und da Karibik ligt. Da Ostn und d Mittn vo da Insl hand gheand zum Stootsgebiet, da rest vo da Insl buidt as Land Haiti.
Fahna.
As Blau stehd fia d Freiheit, as Roud fias Bluad wos fian Freiheitskampf vagossn woan is und as weiße Greiz stehd fiaran Glaum vom Voik.
Geografie.
De Dominikanische Republik hod a gmoasame Landesgrenz mid Haiti, de 388 Kilomeda lang is.
Jamaika

Jamaika [] (: Jamaica) is a Inslstoot im "Commonwealth of Nations" und ligt a da Karibik.
Da Nom leit si ob vo de arawakischen Xaymaca oder a Chaymakas ob, wos so vui wia Quelnland oda Hoiz- und Wossaland bedeit. D ehemalige britische Kolonie is fia ia vuiseitige Kultur, de teilweis an weidn Einfluss ghobt hod (Reggae, Ska, Rum, Rastafari), oba a fia ihre sozialn und wirtschaftlichn Probleme (Oame) bekannt.
Internet Movie Database

De Internet Movie Database (IMDb, fia "Internet-Fuimdatnbank") ist eine Datnbank iba Fuim, Feansehserien, Videoproduktiona und Videospui sowia iba Persona, de wo dro midgwiakt ham.
2015 hods za 3,3 Mio. Fuimproduktiona (davo da Groustei TV-Foign) und za iba 6,5 Milliona Fuim- und Feansehschoffade Eidreg gebn. De Nutzung vo da Grundversion is kostnlos, gegn Gejd gibt's no weidane Informationa af IMDbPro.com (drunta Statistiken und Agentn-Kontakdt).
Lettische Sproch

De lettische Sproch is de Amtssproch vo Lettland und oane vo de vierazwanzg Amtssprochn vo da EU. Mitm Litauischen und dem ausgstorbna Oidpreissichen gherts zur östlichn Gruppn vo de boitischn Sprochn, de zu de indogermanischn Sprochn ghern.
Gschicht.
Lettisch hot se erst im 16. Jahrhundert ausm Lettgallischn entwicklt und hot dabei vui ausm Semgallischn, Selonischn und Kurischn übernumma. Des ejdaste Gschriebne in Lettisch sand a bar Liadl, de a deitscha Pfarra, Nicholas Ramm, 1530 in Riga übersetzt hot.
Ois 1918 da erste lettische Staat gründ worn is, iss Lettisch aa erstmois Amtssprach worn und ma hot versuacht a gwisse Normierung zuar a Standardsproch zu schaffa.
Oiphobet und Aussproch.
Des lettische Oiphobet hot 33 Buachstobn, 9 Sejbstlaut und 24 Mitlaut.
Ulysses Moore

Ulysses Moore is a Obnteia-Serie, de wo vo am italienischn Autor gschriem worn is, dea wo Pierdomenico Baccalario hoasst. In da Gschicht gäds um a dafundans Doaf, "Kilmore Cove", in Cornwall (UK). In da Oatschoft gibts so oide Diian, de wo wia a Zeidmaschin funktionan und mid dene ma in de Vagangaheid kimmd.
Pierdomenico Baccalario

Da Pierdomenico Baccalario (* 6. Meaz 1974 z Acqui Terme in Italien) is a italienischa Kinda- und Jugadbuachautor.
Ea schreibt spannade Fantasybiacha, Obnteia- und Kriminaigschichtn fia Kindln und Jugadliche. An Riesneafoig hod a mid da Fantasy-Serie „Ulysses Moore“ ghobt, vo dea wo scho 12 Band aussakema san.
Schriftn.
Ulysses Moore.
1.Staffe:
2.Staffe:
Gilgamesch

Da Gilgamesh (sumerisch Bilgamesh) wor a groussa Kini und Hejd vo Uruk, Mesopotamien, dea wo zwischn 2800 and 2500 BC glebt hod. Es is de Haptpeason im "Gilgamesch-Epos", des wo ois ejtasdes Weak vo da Wejdliteratua guit.
Da Gilgamesch wor oana vo de wichtigstn Heascha vo de Sumera und is in Mesopotamien vageddlicht worn. Zwischn Legendn und Woarheit ko heit neama so genau untaschiedn wean.
Da Gilgamesch hod de easchde Stodmaua ibahapts baut. Se wor 11,3 km lang, 9 m houch und von an 9 m diafn Grobn umgebn.
So hod a Uruk im Schutz vo da Maua za an groussn Zentrum vo Mesopotamien gmocht, za ana Wiagn vo da Zivuilisation, mid an bliahadn Handl, Handweak und ana funktioniaradn Birokratie.
Loch (Gwässa)

Ois Loch (Aussproch «ch», oba mehra im Hois) wead in Schottland a stehads Gwässa gnennt.
As Woat is eppa zwischn 1350 bis 1400 im Middlenglischn z finden und kimmt aus da schottisch-gälischn und oidirischn Sproch. Zruggfiahrn ko mas af oidkejtisch "*loku-", des wo midn lateinischn "lacus" (vgl. engl. "lake" und boar. "Lockn") vawandt is. Im irischn Englisch schreibt mas oft "lough" (seitn 16. Joarhundad).
As Woat is a bekannts Schibboleth zua Untascheidung vo Schottn und Engländan, wei da stimmlose velare Frikativ (ch, IPA [x]) am Woatende schwaa auszsprechn is. De moastn Englända sogn dazua "Lock".
Loch Ness

Loch Ness [] (schottisch-gälisch: Loch Nis []) is a Siaßwossasee im schottischn Hochlaund. Es liegt in da Council Area „Highland“ vielleicht zehn Kilometer sidwestlich vo Inverness im Great Glen. Gmessn aun da Owaflechn vo 56,4 km² is Loch Ness nachn Loch Lomond da zweitgreßte See vo Schottlaund. Wegn seina Tiafn hoda um Häusa des greßte Wossavoluman vo olle schottischn Seen.
Bschreibung.
Loch Ness hod de tippische laung auszaahte Fuam vo an See, der wos in da Eiszeit durch Gletscher entstaundn is. Des haaßt, ea is zirka 37 km lang, owa im Duachschnidd 1,5 km braat.
Am End vo da Eiszeit, vua ziaka 12.000 Joa woa da See woahscheinlich no a Meearesbucht. Wia owa des Gletschaeis vaschwundn is, isses Laund leicht wuan, hod si ghom, und da Zuagaung zum Meea woa oogschniddn.
De greßte Tiafn vom See is 230 m. A poa Messungan haum sogoa a Tiafn vo 247 m und aa 325 m aufzaagt, owa da nehmans au, doss des aafoch Sterungan von de Sonarmessgeräte woan..
Noch Loch Morar mid 310 Meta Tiafn is Loch Ness jenfois da zweittiafste See vo de britischn Inseln, hod owa mid seine 132 m de greßte duachschniddliche Tiafn.
Aundas ois bei de aundan schottischn Lochs is da greßte Täu vom See richtig tiaf. Rö-ö hod knopp de Hööftn (47,7 %) von da Seeflechn a Tiafn vo meah wia 152 m. Grodamoi auf 13,6 % is des Wossa ned tiafa ois wia 30 m, beim Loch Lomond san des 68 % und beim Loch Morar sogoa 42 %.
Duach de Ologarungan, de wos da Fluß "Foyers" eineschwabbt, täut si Loch Ness ungefeah in da Middn in zwaa tiafe Beckn. Jez Joah woxn de Ologarungan am Grund um aan Müllimeta au.
Seah tippisch san no de stäu ofollatn Wänd vom See. Es gibt a poa Stöön, da is des Wossa fuffzehn Meta vom Ufa weg scho dreiafuffzg Meta tiaf, des Ufa foit oisa in an Wingl vo 75° oo.
Seit 1822 is Loch Ness innan Kaledonischen Kanäu (eng."Caledonian Canal") integriat. Des is a Vabindungseweg zwischn dem Atlantik und da Noadsee ois Oschneida, wäu ma sunstn jo um gaunz Schottlaund umadum foahn miassat, wo aa des Weda ned so bsundas is. Fian Bau vo dem Kanäu haums den Wossastaund um drei Meta ghom, wegn dem is natialich aa da See greßa wuan.
Es gibt im See nuara aanzige natialiche Insl, und de is im Delta vom Fluß "Foyers". Im Sidwestn vom See gibz no Cherry Island, des is aa 4000 Joa oida kinstliche Insl aus da Bronzezeit. Sowos haaßt duatn Crannóg. Von dera Insl is owa heit wengan hechan Wossastaund nua mea aa klaans Stickl zum segn. A aundas Crannóg, wos "Dog Island" ghaaßn hod, is deswegn komplett unta Wossa.
Crannóg

A Crannóg (irischer Plural: "crannóga"; vo irisch "crann", „Baam“) is a kinstliche Insl aus Baamstaumma, Saund und Staana. Crannógs san scho ewich, seitn Neolithikum, im westlichn Täu von de britischn Insln baut und maunchmoi sogoa bis ins Hochmiddloita gnutzt wuan. 
Zum Täu haums auf de Crannógs aa Gebeide gstööt. Vüü söötena woas umgekeaht, doss nämlich natialiche Insln mit Mauern zu soichanan Crannógs ausbaut haum: Beispüü san Doon Fort im „Lough Doon“ im County Donegal und da Crannóg im Lough-Na-Crannagh im County Antrim.
Da Nauman kummt ausn Irischen, wo mid "crann" a Baam odara Boikn gmaant is.
Ungeheia vo Loch Ness

Des Ungeheia von Loch Ness (dt.Ungeheuer), zu dems aa Nessie sogn, soi a Viech odaraa a Gruppm vo Viecha sei, de in Loch Ness in da Näh von da Stod Inverness in Schottland lebt. Nessie wiad meist oisa Oat Seeschlaungan bschriem, mid aana Läng vo bis zu zwanzg Meta. Waunsas iwahaupt gibt, warat des a Kryptid, des is uneafoaschtes Viech, zu dem da Mensch ned zuwekummt, sowos wia da Bigfoot oda da Yeti.
De meistn Wíssnschoftla und sunstign Kapazunda maanan jo, doss de gaunzn Gschichtln iwa Nessie obsichtlich odara unobsichtlich Foischmöödungan san, oda doss d Leit iagnwöche gwehnlichn Viecha aafoch ned dakennt haum, wäus grod de Sunn im Aug ghobt haum oda zlaung beim Wiatn woan. 
So oda so is da Mythos aa wiatschoftliche Mezzie fia de Gengd, wäu da See heitzdog a Haptzüü is fian Tourismus in Schottland. Im Summa, in da Saurn-Guakn-Zeid, taucht jo des Ungeheia olle Bod ois Schlogzäun in de Zeitungan auf.
Violetta (Fernsehserie)

Violetta is a argentinische Telenovela, de tsamm mid de Disney Channels vo Lateinamerika, Osteiropa, am Mittlan Osten und Subsahara-Afrika entwickelt worn is. Se dazoid de Gschicht vo oana musikalisch begabdn Madl (des vo da argentinischen Schauspuiarin Martina Stoessel gschbuid werd), de noch oanigen Joa mid ihrm Vadda vo Spanien zruck noch Argentinien zieagd und dord iam Talent ois Sängarin nochgäd. De Easchtausstrollung wor am 14. Mai 2012 auf Disney Channel in Lateinamerika. In Deitschland war de Easchtausstrollung am 1. Mai 2014 aufm Free-TV-Sender Disney Channel. Am 7. Feba 2015 hod de Serie mid da 240. Episodn geendt.
De Violetta Soundtracks.
ersde. CD: Der original Soundtrack zur TV-Serie
zwoade. CD: Musik Ist Mein Leben 
dride. CD: Hoy Somos Mas
Schia

De Schia (boar. "Ohengaschoft") is de zwoatgressde Konfession im Islam. De Ohenga vo da Schia wean Schiitn gnennd.
Schia kimmt vom arabischn Ausdruck "schīʿat ʿAlī" (= Ohenga vom Ali, Ali-Partei). Des hod damid z doa, dass de Schiiten Ohenga vom Veddan vom Prophetn Mohammed em ʿAlī ibn Abī Tālib san. A Prophet, a Kalif, a Imam ko si nua legitimian, wann a a Nochfoar vom Ali is.
Umara 15% vo de Mohammedana san heit Schiitn. De Bevejkarungsmehrheit stejn de Schiitn im Iran, im Irak, in Asabeischan und im Libanon.
11

 &lt;ns&gt;0&lt;/ns&gt;
 &lt;revision&gt;
 &lt;parentid&gt;809765&lt;/parentid&gt;
 &lt;timestamp&gt;2022-03-19T06:13:54Z&lt;/timestamp&gt;
 &lt;contributor&gt;
 &lt;username&gt;Holder&lt;/username&gt;
 &lt;/contributor&gt;
 &lt;minor /&gt;
 &lt;comment&gt;/* Gstoam */corr., replaced: == Gstorm == → == Gstoam == using &lt;/comment&gt;
 &lt;origin&gt;810022&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Des is a Iwablick iwas Joar 11.
Woat

A Woat is a gloana Baustoa vo da Sproch und vo da Schrift. Im Gengsotz zan Laut oda da Suibn hod a Woat a sejbststendige Bedeitung. De Obgrenzung van Begriff is oba schwaa. A Laut wia: "Oh!" ko a Woat bzw. a gonza Sotz sei.
In da Grammatik wean vaschiedne Woatoartn untaschiedn, wia beispuisweis: Substantiv, Verb, Adjektiv etc.
Mid nua 207 haifing Weatan lossn si scho 50 % vo fosd jedn beliabing Text doastejn.
Dolomitstoa

Da Dolomitstoa (dt. "Dolomitstein", "Dolomit") is a Karbonatstoa, dea wos mindastns za 90% ausn Minaräu Dolomit bsteht. Waun dea Weat net eareicht wiad, red ma vo an dolomitischn Koichstoa.
De Foab vom Dolomitstoa kau weiß, grau, graugöb oda greagrau sei.
Da Dolomitstoa is härta ois wia Koichstoa und splittriga.
Eanan Noum houm de Dolomitstoana und s Minaräu Dolomit vom franzesischn Geologn Déodat de Dolomieu (1750–1801), dea wos de Stoanaoat ois easchta bschriem hot.
Phonem

A Phonem is a Klass vo Lautn ("Phone"), de wo de sejbe Funktion ham.
A Beispui: Da Buachstob "r" ko im Boarischn vaschiedn ausgsprochn wean, wead owa imma glei vastandn. Es gibt oiso vaschiedne R-Laudt, de wo oba olle as Sejbe bedeitn. As Phonem r wead so gschriem: /r/.
De Wissnschoft, de wo se mid de Phoneme befosst, hoasst ma Phonologie oda Phonemik. Dagegn san de Phone (Laudt) da Gegnstand vo da Phonetik.
Mörnboch

Da Mörnboch oda Mernboch (dt.: Mörnbach) is a Boch im Landkroas Oidäding. Er fliaßt in Neiäding in aran Inn.
Mit ara Leng vo iwa 40 Kilometa gheat da Mernboch zua de hundad lengsten Fliss in Bayern. Sei amtliche Numma "(Gewässarkennzoi)" is 18394.
Kloana Rachl

Da Kloane Rachl (dt.: Kleiner Rachel) is mid na Häh vo 1399 Meta, da dritt hächste Berg im Boarischn Woid. Er liegt 300 Meta nordwestlich vom 54 Meta hähan Groußn Rachl (1453 Meta). Er wiad oba nur saitn bstiegn, da's koa ausbaute Weg ned gibt. A bissal niadriga ois da hächste Punkt find ma 's Gipfekreiz.
Vo doat hod ma an Ausblick im Zwiesla Winkl, am Groußn Foikastoa und am Groußa Arba. Da Kloane Rachl ko vo Oberfrauenau und Klingabrunn eareicht wern.
Esstabal

Esstabal (dt. "Essstäbchen", engl. "chopsticks") san a Boor vo gleich langan Stabal, de wo in Ostasien (Kina, Japan, Korea, Vietnam) und zum Tei in Thailand ois Essbsteck gnuzt wean.
In de Lenda kimmt as Essn so afn Disch, dassd koa Messa brauchst. Mid de Esstabal wead as Essn ned afgspiest, sondan griffa. Do konst damid oba aa schaufen wia mid ana Gobe.
Gschicht.
Esstabal san in Kina scho 1500 v. Kr. vawendt worn. Im 7. Joarhundad san de Esstabal duach buddhistische Priesta und Missionare aus Kina af Korea und Japan kema.
Friaa worn de Esstabal aus Bambus und fia de Fiaschtn aus Ejfnboa und Jade kunstvoi gschnizzt oda gor aus Goid und Suiba. Heit sans aus Hoiz, Metoi oda Kunststoff.
Northumbria

Northumbria (aa Northhumbria, Northumbrien, Norþhymbra Rīce) wor oans vo de anglsaxischn Kloakinireich vo England. Es is anno 604 entstandn und is 867 wieda untaganga, vauasocht duach de denischn Wikinga.
Heit gibt's in England a Region Northumbria, de wo offiziej Noadostengland hoasst, oba ned mid da Gress vom Kinireich ibaeistimmt. Zua Region Northumbria ghead heit de Grofschoftn Northumberland und County Durham.
Ekbert vo Northumbria

Da Ekbert vo Northumbria (aa Ecgberht of Ripon) oda da Heilige Ekbert (639 -729) wor a anglsaxischa Mench in Northumbria und da Bischof vo Lindisfarne.
Ma woas ned vui iban Ekbert, aussa dass a si mid de Heascha vo Northumbria und vo de Piktn guad vastandn hod.
Da Heilige Ekbert guit ois Mertyra. Sei Feiadog is da 24. Aprui, wo ra gwoitsam ums Leben kema is.
Dragg

A Dragg oda Drack (deitschboarisch aa Track) is a Lausbua, a Schlingel, a raffiniads Schlitzohr. Es ko mid Aungzwinggan gmoant sei oda negativ. Im negativn Sinn is da Dragg hintafozzig, unberechnboa und gemein. Drack hod aa de uaschpringliche Bedeitung vo an Lindwuam bzw. Dazzlwuam (ois mythologisches Wesn) behoidn.
Mid Dragg ois Schimpfwoat ko a Mensch (moast Bua) gmoant sei oda a Viech.
Des Woat kimmt vom Vulgealatein "dracco", so wias deitsche "Drache".
De Schteigarung vo an Dragg is a Saudragg.
Lusen

Da Lusen (tschechisch "Luzný") is mid seine 1373 Meta, noch en Groußn Arber, en Groußn Rachl und en Kloana Rachl, ana vo de hächstn Berg im Boarischn Woid.
Aussegn.
Da Lusen is vo an Blockmeer bedeckt. Noch na Sage soi da Teife an Goidschatz drunta verstecka. 1938 is a bo Meta untahoi an Gipfe a Schutzhaus baut worn. 1947 hod da Lusen sein Gipfekreiz griagt.
Blockmeer.
Sei Blockmeer is vom "Bayerischen Landesamt für Umwelt" als Geotop 272R016 ausgewiesn und keat zu den schenstn Geotopen in ganz Bayern.
Ceolwulf

Da Ceolwulf, aa Ceolwulfus (* umara 700; † 15. Jenna 764 in Lindisfarne) woa vo 729 bis 737 Kini vom anglsaxischn Kinireich Northumbria.
Iwa sei Lem is nua a weng bekannt. Mid 37 Joar is a jednfois ois Kini zruggdredn und hod si ins Glousta Lindisfarne zruggzong. Ea wead heit ois Heilag ogseng.
Drack (Mythologie)

A Drack, boarisch aa Lindwuam oda Dazzlwuam (dt. "Drache"), is a Fabeviach, des wo in de Mythn vo meahran Kuituan fiakimmt. Es is a Mischung vo Reptui, Vogl und Raubviech, mid ganz vaschiedna Auspregung.
Woarscheinle is da Drack a ibasteigade Schlang. Des kunnt ma aa aus da Woatheakunft schliassn. As boarische Woad Dazzlwuam moant beispuisweis Schlang (Wuam, Beisswuam) mid Fiass. As oidgriachische Woad "drakon" hoasst nebn Drack aa "riesige Wossaschlang". Sei mythologische Roin entspricht aa da Schlang, ois a Viach, wo mid da Untawejd vabandlt is (chthonische Viacha).
Wia de Phantasie vom Drackn genau ba dena Menschn entstandn is, is wissnschoftle ned dafoascht.
Deitung.
Mythologisch.
In de Mythn vo Eiropa und vom Voadan Orient is da Drack voa oim a Symboi vo Chaos, Finstanis und Vanichtung; oisdann da negativn Seitn vo da Natua. Mythologisch is da Drack mid da Schlang (boarisch aa Beisswuam) vawandt (vgl. Gschicht vo Adam und Eva im Paradies).
In Ostasien hod da Drack a positivare Bedeitung. Ea steht fia Fruahjoar, Wossa und Regn. Ea gheat za de via Wundaviacha, de wo en Schepfagod hejfa.
Psychologisch.
Aus diafnpsychologischa Sicht is da Kampf midn Drack de Ausanandasezung midn Negativn und Bäsn in und aussahoib vo da oagna Peason.
In da Analytischn Psychologie vom Carl Gustav Jung (1875–1961) representiad da Drack zan oan en negativn Aspekt vom Muadaarchetypn. Ea symbolisiad de zastearade und oiss vaschlingade Muadageddin. Zan andan representiad a in da Gschicht vom Drackndäda en Schoddnarchetyp vom Kempfa. De gfangane Prinzessin symbolisiad de Anima vo eam. Da Hejd kempft oisdann midn Zwiaspoit is seina oagna Peasenlichkeit, gegn seine negativen, bäsn Seitn.
Meine Schwester Charlie (Fernsehsärie)

Meine Schwester Charlie ist eine Fernsehserie vom Disney Channel. Wo die Deutsche Erstausstrahlung am 7. Mai 2010 war. Die Serie is in den USA von 2010 bis 2014 gedreht wurden und hat 100 Episoden und einen Spin-of Film (Meine Schwester Charlie unterwegs – Der Film).
Handlung.
Eigendlich hom Bob und Amy Duncan scho drei Kinda, de eanan Oidog auf Drab hoidn. Doch dann wern se no moi Oidan und as Familienlem no turbulenter. De gloane Charlie is dann sofort Nesthäckchen und da Middlpunkt da Familie wos fia an haufn Chaos sorgd, voroim wei de a amoi durch d Katznklappn abhaud. De Oidan woin wieder in ihre oidn Jobs zurückkehren, oiso ois Kranknschwesda und Kammajager und biddn ihre Kinder Teddy, PJ und Gabe, eana mit da gloana Charlie zum heifa. Um da Charlie zum zoagn wos se moi ois Teenager erwardn werd, machd ihr Schwesda Teddy a Video-Dogebuch, wo sie olle Gschichdn ausm Familienoidog dazoid. In oana Foige am end vo da zwoadn Staffe 2011 gib dann de Amy Duncan bekannd, dass se wieda schwanga is, drum gibts in da driddn Staffe no a Baby.
2009

Das Jahr 2009 stand insbesondere im Zeichen der globalen Finanzkrise. Mit Barack Obama trat im Januar erstmals ein Afroamerikaner die US-Präsidentschaft an. In der Musikgeschichte prägte vor allem der frühe Tod des sogenannten "King of Pop" Michael Jackson das Jahr 2009.
Des is a Iwablick iwas Joar 2009.
Phase-change material

A phase-change material (PCM) aa Phasnwexlmateriäu oda Latentwärmeschpeicha is a Substanz mit ana hochn Schmözenagie. Des hoaßt, beim Wexl vo fest zua flissig oda vice versa wiad Hitz (Enagie) absorbiat oda freigem.
PCM güt ois intelligenta Weakschtoff mit großa Zuakumft. Es wiad u. a. jetzt scho gnuzt fia:
Chthonische Uaviacha

Chthonische Uaviacha (dt.: chthonische Tiere) san Viacha, de wo in da Mythologie mid da Untawejd, da Finstaniss und da Nocht vabandlt san. Dazua ghean beispuisweis Schlanga, Grodna, Skorpion und Woif. Aus mythologischa Sicht san des Drackn, Weawoif und de Midgardschlang (a Lindwuam), de Kikimora (uaspringle a slawische Geddin) und im Boarischn de Howangoas, de Schiachbeachtn und da Dazzlwuam.
Dass de chthonischn Viacha in da Untawejd hausn, hoasst nix andas, ois dass unta da Eadn bzw. in da Eadn wohna und so mid da Eadmuada vabundn san. Analog dozua gibts a chthonische Gedda. Dozua ghean de Gedda vo da Untawejt und de Muadageddina. Aus da griachischn Mythologie is do da Hades, de Persephone, da Dionysos, de Demeter und as Gschlecht vo de Titana z nenna.
Kinda vo da Eadmuada.
As Woat "chthonisch" kimmt vom oidgriachischn "chtonios", des „wos zua Eadn gheat“ moant. Se san unaspringle de iadischn Representantn bzw. Kindln und Hejfa vo da Uamuada Eadn. In oidn Kuitn, wo de Eadn ois Uamuada obät worn is, sans aa ois Gedda vaeaht worn. Wia de Muada Natua homs guade und schlechte Seitn ghobt. So wia aa de Natua Lebnsgrundlog und Bedrohung is. Duachn Wandl vom Matriarchat zan Patriachat (vgl. Theorie vom Johann Jakob Bachofen) sans oba vadeifid worn und de guadn Seitn san in Vagessnheit kema. Oft wead eana nochigsogt, dass se Kindln vazahn und Eantn zastean.
As Viach ois Nochba und Voabuid.
In da Stoazeid hod da Mensch de Wuidviacha ois Nochban ogsegn. De Viacha worn ned nua a Bedrohung, se san aa vaeaht worn, wei s Fehigkeitn ghobt hom, de wo an Menschn gfait ghobt hom und de wo a nochahma woit. Se hom si ois Viacha maskiat, beispuisweis im Biffedanz vo de Indiana in Noadamerika.
So is woarscheinle da Mythos von da Vawandlung vo Menschen in Viacha entstandn. Werwoifgschichtln mit vaschiedanstn Viachaoartn hods af da ganzn Wäid gebn.
As Viach im Menschn.
Spadastns seitn Darwin wissma, dass ma sejm Viacha san. Des hod de Phantasie iba de chthonischn Uaviacha no weida oghoazt.
De chthonischn Viacha san nochn C. G. Jung a Tei vo uns sejm, Representantn vo unsana Sej. Se san ned nua bäs. Se hom wia vui andane Archetypn vui vaschiedane und gegnsetzliche Charaktazig (Ambivalenz). Es gibt deswegn aa koane Menschn, de wo nua guad oda nua schlecht waradn. As Guade und as Schlechte lauad in jedn vo uns. Wann ma as Schlechte nua en Deifi bzw. andan Menschn zuaschreibt, mocht mas sis leicht. Wann ma seine Archetypn akzeptiad, si mid eana ausanandasezt, ko ma si weida entwickln und sei Sejbst (sei Ganzheit) findn.
Boarische, chthonische Uaviacha.
A boarisches, chthonisches Uaviach is de Howangoas, a Mischwesn zwischn Goas und Vogl, mid vui schlechtn und a boar guadn Seitn.
De Schiachbeachtn und da Dazzlwuam san ebnfois boarische, chthonische Viacha.
Da Drochn vom Koinbeag is a weidas boarisch-chthonisches Uaviach.
Metten

Metten (boarisch: Mettn) is a Gmoa eppa 5 km westlich vo Degndorf im niedaboarischn Landkroas Deggendorf und ligt an da Doana. Da Buagamoasta is da Radlmaier Erhard vo da CSU.
D Gmoa feiat 2016 an 50. Juwedog vo da Moakterhebung.
Erdkund.
Log vo da Gmoa.
Mettn ligt in da Region Doana-Woid. De is im Osten (Rechts af da Koatn) vo Bayern an da Grenz zua Obaösterreich und zu da Tschechei. Bei dera Region san gscheid vui andane Körperschaften dabei: De zwoa kreisfreia Städte Bassau und Schdrauwing und de fünf Landkreise Degndorf, Freyung-Grafenau, Bassau, Reng und Schdrauwing-Boong mit de datua gheradn Gmoana.
Da Moakt ligt am linken Doanauufer, wo de Higal vom Bayerwoid in Gaibon ibagengan.
Nachban.
Nachbagmoana vo Mettn san Neihausn, Bernriad, Degndorf und dreandahoib vo da Doana is no Bousching.
Afteilung vo da Gmoa.
Ortsteile san: Berg, Hochweid, Hochwies, Hohastoa, Kleinberg, Lehmberg, Mettn, Mettnbuach, Oberdachsbühl, Obamettnwoid, Paulusberg, Randhoiz, Riadfejd, Sandgruam, Schoitabach, Untamettnwoid, Uttobrunn, Wimpassing und Zeitldoaf.
Weda.
Wega da Log in Mitteleuropa is de Gmoa in da sogenannten warmgemäßigten Klimazone mit da Winterhärte 6-7. Da Moakt ligt im Übergangsbereich zwischen am feichtn atlantischen und am druckan Kontinentalklima.
Lindwuam

Da Lindwuam oda Lindwurm (oidboarisch "lint" „Schlang“ und boarisch "Wuam" „Schlang“) is a Fabewesn und a Vawandta vom Drackn.
Da „Drack“ Fafnir im "Nibelungenliad" is a Lindwuam und de Midgardschlang (Midgardwuam) in da noadischn Mythologie.